# data[].attributes.body
Grb Tanzanije prikazuje ratnički štit na kojem se nalaze četiri simbola.

Na vrhu je baklja, koja simbolizira slobodu, prosvjetljenje i znanje, na zlatnoj podlozi koja predstavlja bogatstvo minerala u državi. Ispod nje su zastava Tanzanije, te prekrižene motika i sjekira na crvenoj podlozi koja predstavlja plodno tlo. Na dnu su plave valovite crte koje predstavljaju zemlju, more, jezera i obalu Tanzanije. Štit se nalazi na stiliziranoj planini Kilimandžaro. Oko grba je bjelokost koju pridržavaju muškarac i žena. Na dnu grba je traka s državnim geslom na svahiliju Uhuru na Umoja (Sloboda i jedinstvo).

# data[].attributes.body
Tanzanija je bila dio Njemačke Istočne Afrike od 1880-ih do 1919., kada je postala Britanski protektorat, sve do stjecanja neovisnosti 1961.. Julius Nyerere postao je 1960. premijerom Tanganjike, a na položaju je ostao i nakon stjecanja neovisnosti. Tanganjika i susjedni Zanzibar, koje je stekao neovisnost 1963., ujedinili su se 26. travnja 1964 u državu Tanzaniju. Nyerere je uveo Afrički socijalizam (Ujamma), koji je naglašavao pravdu i jednakost. No ujamma se pretvorio u ekonomsku katastrofu te je, uslijed propasti kolektivnih farmi, doveo do nestašice hrane.

Godine 1979., Tanzanija naviješta rat Ugandi, nakon sto je ova pokušala prisvojiti teritorij na sjeveru Tanzanije. Tanzanija je ne samo oslobodila svoj teritorij nego je i izvela invaziju na Ugandu i svrgnula Idi Amina. Nyerere je 1985. predao vlast Ali Hassan Mwinyiu, no pritom je zadržao predsjedanje nad vodećom strankom Chama cha Mapinduzi (CCM) sve do 1990 kada je predao kontrolu Mwinyiju.

U listopadu 1995, u Tanzaniji je s prvim višestranačkim izborima završilo razdoblje jednostranačja. No, CCM je premoćno pobijedio na izborima, a njihov kandidat Benjamin Mkapa je uskoro nakon toga (23. prosinca 1995.) prisegnuo kao novi predsjednik Savezne Republike Tanzanije

# data[].attributes.body
Gustoća naseljenosti je u Tanzaniji iznimno neravnomjerna i varira od 1 osobe/km² u suhim područjima, preko 51 osoba/km² u dobro navodnjenim visoravnima na kopnu do 134 osobe/km² na Zanzibaru. vise od 80% populacije živi na selu. Dar es Salaam je najveći grad, a donedavno je bio i glavni grad. U Dodomi, novom glavnom gradu u središtu Tanzanije, stoluje parlament, no vlada se još uvijek nije u potpunosti preselila tamo.

# data[].attributes.body
Tanzanija je jedna od najsiromašnijih država svijeta. Ekonomija značajno ovisi o poljoprivredi, koja daje polovicu GDP-a, 85% izvoza i zapošljava 90% radne snage. No, topografski i klimatski uvjeti ograničavaju usjeve na samo 4% teritorija zemlje.

Industrija je uglavnom ograničena na preradu poljoprivrednih proizvoda i jednostavniju robu široke potrošnje. Svjetska Banka, MMF i bilateralni donatori osigurali su sredstva za rehabilitaciju tanzanijske nazadujuće ekonomske strukture. Tanzanija ima bogate prirodne resurse kao sto su nalazišta zlata i prekrasni nacionalni parkovi koji su još uvijek nerazvijeni. Ekonomski rast 1991. - 1999. uključio je podizanje industrijske proizvodnje i značajan porast rudarenja minerala, posebice zlata.

# data[].attributes.body
Zastava Tanzanije je usvojena 1964. Zastava je dijagonalno podijeljena crnom trakom sa žutim obrubom na dva trougla zelene i plave boje.

Zelena boja je simbol vegetacije u zemlji, žuta minerala, crna domorodačkog swahili naroda, a plava brojnih jezera, rijeka i Indijskog oceana.

# data[].attributes.body
Dodoma je glavni grad države Tanzanije, istoimeni okrug te sjedište istoimene regije. Godine 2002. grad je imao 150.604, a okrug 324.347 stanovnika,[1] čime je Dodoma treći po brojnosti tanzanijski grad. Godine 1973. postao je glavni grad, no, sjedište vlade u Dodomi je tek od 1996., a mnoge upravne zgrade i danas su u Dar-es-Salaamu.

Grad se nalazi u središnjoj Tanzaniji, 330 km zapadno od Indijskog oceana i 400 km od Dar-es-Salaama te 340 km južno od Arushe. Cestama je prema zapadu povezan s Mwanzom i Kigomom, a prema sjeveru s Arushom. Postoji zračna luka za zrakoplove srednje veličine.

# data[].attributes.body
Jakaya Mrisho Kikwete (7. listopada, 1950.) je tanzanijski političar. Prosinca 2005. izabran je za 4. predsjednika Tanzanije.

# data[].attributes.body
Savezna Republika Tanganjika i Zanzibar je nastala 1964. godine, spajanjem Tanganjike i Zanzibara, koji su u godinama prije ujedinjenja stekli neovisnost od Velike Britanije. Država je kasnije preimenovana u Tanzanija (Tanganjika + Zanzibar). Godine 1996. glavnim je gradom službeno postala Dodoma, umjesto dotadašnjeg Dar es Salaama (u kojem su još uvijek neke vladine institucije).